Koloniigo di Oceania

Cirkume 50.000 yari ante nun la mondo vivis tale nomizita glacial-epoko. Tatempe la sudesta parto di Azia, nuna peninsulo Malaya ed insuli Sumatra, Borneo e Sulawesi esis kune formacante grandega peninsulo. Anke nuna Nova-Guinea ed Australia esis kune, e nur relative mikra stretajo separis la du arei. L'unesma ondo di populeso, le Sundaido, migris a ca areo ja dum la glaciala ero.

Plu nova koloniigo komencis c. 4000 aK. La komenco-loko esis nuna Taiwan, qua recevabis lua habitantaro de kontinento. La migranti esis sendubite ula Mongola populeso.

La homi migris de Taiwan a sudo til Filipini e Borneo. De-ibe la populo avaniris til l' insulo Bismarck tra Nova-Guinea cirkume 2600 aK La habitantaro di Sunda asimilesis, e la originala Sundaidi, nuna aborigeni, restis en Nova-Guinea ed Australia.

De 1600 aK til 1000 aK koloniigesis Mikronezia (norde), Melanezia (centre, Fidji, Samoa, Tonga) e weste Polinezia (Insuli Cook, Insuli Societo). Cirkume 500 aK avannavigesis ad estala Polinezia (Insuli Marquesas, Pasko-Insulo). De Marquesas-insuli on navigis til Havayi. La lasta etapo esis la koloniigo di Nova-Zelando cirkume la yaro 800 da Maori de Polinezia.

Segun la teorio di Thor Heyerdahl la habitanti di Oceania navigis per rafti de Sud-Amerika. Nun on opinionas, ke kelka kontakti inter Oceania e Sud-Amerika existis, ma nula signifikanta migrado eventis.

Pos la reala deskovrri di Oceano Pacifio adnavigis la Europala exploristi, qui deskovris ja habitita insuli.

Kategorio:Oceania
Kategorio:Prehistorio